Svo er bara hægt að veita stuðning ( munar um stórt að sjálfsögðu en líka smátt þegar saman kemur ) : Á nýjum geisladiski sem nefnist “ Náttsöngur ” flytja Hlín Pétursdóttir Behrens sópran og Ögmundur Þór Jóhannesson gítarleikari , Duo Fjara , íslenska tónlist , uppháhaldslög og óþekktar perlur , þjóðlög , sönglög og nýjar tónsmíðar . Eftir tónleikaferð um Ísland síðastliðið sumar tóku við upptökur í nýju og fullkomnu hljóðveri , Studio Silo , sem er staðsett á Stöðvarfirði . Með skráningu til þáttöku í hópfjármögnun á Karolinafund má festa kaup á stafrænu niðurhali af diskinum , kaupa einn eða fleiri geisladiska og einnig miða á útgáfutónleika bæði í Reykjavík og á Stöðvarfirði . Áæltað er að diskurinn komi út í lok febrúar , útgáfutónleikar verða seinni partinn í mars .